KYK: 7de Laan se Tony ná talle COVID-19-werkskokke in Suidooster | Huisgenoot
Die akteur Marlo Minnaar vertolk die rol van Imraan Bassier in Suidooster. Foto: kykNET/Suidooster
Hierdie rol het op die perfekte tyd gekom nadat die jong akteur baie werk verloor het toe feeste soos die Klein Karoo Nasionale Kunstefees (KKNK) op sy tuisdorp, Oudtshoorn, gekanselleer is weens die COVID-19-pandemie.
"Ek het op 18 Maart, my verjaardag, vir 'n oudisie (by Suidooster) gegaan en die eerste week van die lockdown gehoor ek het die rol gekry," vertel Marlo.
Hy was in Oudtshoorn en het vroeg teruggekeer Kaap toe en alreeds op 15 Mei aan sy eerste tonele begin skiet.
Sedert sy rol as die tronkbewaarder-skurk Tony in die sepie 7de Laan, was die akteur nog nie weer in 'n sepie te sien nie. Dus erken hy dat die eerste paar dae op die Suidooster-stel bietjie van 'n uitdaging was.
"Die anxiety en stresvlakke het maar die beter van 'n man gekry, maar ek moet sê die produksiespan het my tou wys gemaak en gehelp in settle."
Marlo se karakter Imraan, 'n jong Moslem-man wat oorspronklik van Beaufort-Wes is, gaan vir 'n bietjie meer as twee maande in Ruiterbosch te sien wees.